पाएं अपने शहर की ताज़ा ख़बरें और फ्री ई-पेपरडाउनलोड करें
गुडग़ांव । साइबर सिटी का रेलवे स्टेशन अब हाल्ट स्टेशन से भी छोटा हो गया है। ऐसा किसी और ने नहीं बल्कि रेलवे ने खुद किया है। उत्तर रेलवे ने दिल्ली-फर्रुखनगर के बीच डीएमयू के लिए बनाए टाइमटेबल में कुछ ऐसा ही कारनामा किया है। जिसमें गुडग़ांव स्टेशन को आसपास के गांवों के स्टेशनों से भी छोटा दिखाया है। जहां डीएमयू का हॉल्ट स्टेशनों पर दो मिनट का स्टॉपेज दिया है वहीं गुडग़ांव में इसे घटाकर एक मिनट किया गया है। रेलवे के इस टाइमटेबल की गड़बड़ी से यात्रियों को काफी परेशानी हो रही है।
खुशी हुई काफूर: गुरुवार को उत्तर रेलवे ने दिल्ली-फर्रुखनगर के बीच डीएमयू सेवा शुरु की। इससे ग्रामीण इलाकों के साथ ही साइबर सिटी वासी भी दिल्ली से कनेक्टिविटी बढऩे से खुश थे। लेकिन ट्रेन के शुरू होने के एक दिन बाद ही यात्रियों को पता चला कि डीएमयू का स्टॉपेज गुडग़ांव में महज एक मिनट किया गया है।
जबकि इस रूट पर आने वाले छोटे हाल्ट स्टेशन पर भी ट्रेन को दो मिनट का ठहराव दिया गया है। इतना ही नहीं, सुबह के समय पीक आवर्स में ट्रेन का बेहतर विकल्प होने के कारण इसमें काफी संख्या में लोग यात्रा कर रहे हैं। लेकिन स्टॉपेज का समय कम होने के चलते अब उन्हें परेशानी आ रही है। शनिवार को भी सुबह ट्रेन में चढऩे की जल्दी में दो लड़कियां ट्रेन से गिरते-गिरते बची थी। डीएमयू के टाइमटेबल में हुई इस गड़बड़ के बारे में अधिकारियों को जानकारी तक नहीं है।
गार्ड की मर्जी से दौड़ रही ट्रेन: गुडग़ांव रेलवे स्टेशन पर डीएमयू का एक मिनट का स्टॉपेज होने से गार्ड की मर्जी से ट्रेन को दौड़ाया जा रहा है। जानकारी के अनुसार स्टॉपेज कम होने से ट्रेन चलने से पहले गार्ड सुनिश्चित कर रहे हैं कि ट्रेन चलाई जाए या नहीं। ऐसे में अगर यात्री दिखाई देते हैं तो ट्रेन को रोक भी लिया जाता है। लेकिन गार्ड की इस मर्जी से यात्रियों के लिए ट्रेन में चढऩा रिस्की भी है।
अब तक नहीं मिला स्थायी ठिकाना:
फर्रुखनगर-दिल्ली सराय रोहिल्ला डीएमयू को सराय रोहिल्ला स्टेशन पर प्लेटफार्म का भी निर्धारण नहीं किया गया। ऐसे में एक्सप्रेस ट्रेनों के संचालन के चलते इसे लगातार देरी से चलाया जा रहा है। गुरुवार से अब तक ट्रेन प्रतिदिन आधे से एक घंटा देरी से चल रही है। इससे ट्रेन में यात्रियों की संख्या में भी कमी देखी जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn